Doložka finančných, ekonomických, environmentálnych vplyvov,  vplyvov na zamestnanosť a podnikateľské prostredie

I. Odhad dopadov na verejné financie a odhad dopadov na obyvateľov, hospodárenie podnikateľskej sféry a iných právnických osôb

Dopady na štátny rozpočet a verejné financie
Cieľom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z. je spresnenie zákona v nadväznosti na skúsenosti z doterajšej praxe pri jeho implementácii. 
Zásadnou zmenou navrhovaného znenia novely je pozitívne vymedzenie poistencov, za ktorých platí poistné štát. Týmto sa zároveň presnejšie vymedzí skupina poistencov, ktorá nie je evidovaná ako ekonomicky aktívna alebo nemá na území SR „legálny“ príjem, ale zároveň nie je odkázaná na sociálnu pomoc štátu. Takíto poistenci, tzv. dobrovoľne nezamestnané osoby, majú podľa predkladaného návrhu zákona povinnosť hradiť si poistné sami za seba vo výške 4 % z priemernej mesačnej mzdy v hospodárstve Slovenskej republiky zistenej Štatistickým úradom SR za kalendárny rok, ktorý dva roky predchádza rozhodujúcemu obdobiu. Pozitívny zoznam poistencov štátu je navrhnutý v súlade s filozofiou, že každý poistenec je zároveň platiteľom poistného (v prípade zamestnancov je platiteľom aj zamestnávateľ) alebo vo vymedzených situáciách za neho platí poistné štát.
Ďalšie navrhované zmeny boli vykonané v súlade s rozhodnutím vlády postupne zosúlaďovať daňový základ a vymeriavacie základy zdravotného a sociálneho poistenia pre jednoduchšiu vykonateľnosť v praxi. 

Pozitívnym vymedzením poistencov, za ktorých platí poistné štát, sa zužuje táto skupina poistencov o tzv. dobrovoľne nezamestnané osoby, čím sa počet poistencov štátu zníži cca. o 180 tis. osôb. V definícii poistencov, za ktorých platí poistné štát, je stanovená hranica príjmu vo výške polovice úhrnu minimálnych miezd za každý mesiac rozhodujúceho obdobia, po dosiahnutí ktorej si takýto poistenec platí poistné sám za seba. V súčasnosti predstavuje polovica minimálnej mzdy 3 250,- Sk, čo je zhruba na úrovni predchádzajúcej hranice vo výške 3 000,- Sk. Pri kalkulácii poistencov, za ktorých platí poistné štát, sa vychádzalo z historických údajov súvisiacich s vtedy platným zákonom č. 273/ 1994 Z. z..  Z tohto dôvodu je možné predpokladať, že osoby, ktoré prekročili stanovenú hranicu v predchádzajúcom systéme boli z počtu poistencov štátu vylúčené a teda nie sú zahrnuté ani v schválenom odhade rozpočtu verejných financií. Predpokladaná úspora finančných prostriedkov štátu za tzv. dobrovoľne nezamestnaných poistencov oproti súčasnému stavu podľa zákona č. 580/2004 Z. z. je 621 mil. Sk za druhý polrok roka 2005. 
Z hľadiska dopadu na výdavky štátneho rozpočtu je dôležité rozhodnutie vlády k § 31, v ktorom sa predkladajú dve alternatívy pre začatie ročného zúčtovania – prvá alternatíva navrhuje zúčtovanie za druhý polrok 2005, druhá alternatíva navrhuje zúčtovanie za celý rok 2005. Nižšie sú vyčíslené finančné dopady jednotlivých alternatív. 

1. alternatíva - zúčtovanie za druhý polrok roku 2005

Podľa rozpočtu verejnej správy na rok 2005 bolo počítané s 3 055 tis. poistencov štátu. Aktuálny odhad počtu poistencov štátu sa pohybuje na úrovni 3 274 tis. osôb, čo je nárast o 219 tis osôb. V tomto čísle sú zahrnutí zatiaľ aj tzv. dobrovoľne nezamestnaní poistenci.

V zákone o štátnom rozpočte bola platba za poistencov štátu kvantifikovaná vo výške 21 116 160 tis. Sk. Schválením predkladanej novely, ktorou sa vylúčia z poistencov štátu tzv. dobrovoľne nezamestnané osoby, sa predpokladá zvýšenie výdavkov štátneho rozpočtu najviac o 116 mil. Sk oproti schválenému zákonu o štátnom rozpočte. Úspora za nezúčtovanie poistného plateného štátom za prvý polrok 2005 a vylúčenie týchto osôb z poistencov, za ktorých platí poistné štát v druhom polroku 2006 predstavuje 1,358 mil. Sk.

Tabuľka 1 Počty poistencov štátu podľa jednotlivých legislatívnych úprav – alternatíva 1
	2004 – počty	2005 – plán ŠR	2005e - podľa 580/ 2004  	2005e - podľa novely	
Poistenci štátu podľa 273/1994, §10, ods. 10	3 037 116	3 055 000	3 021 924	3 021 924	
Počty poistencov na PN	71 626	0	72 221	72 221	
Poistenci podľa § 10, ods. 2 zákona 273/1994 – tzv. dobrovoľne nezamestnaní	170 516	0	180 000	0	
SPOLU	3 279 258	3 055 000	3 274 145	3 094 145	

     MZ SR
Tabuľka 2 Dopad na štátny rozpočet – alternatíva 1
	2005 - plán výdavkov ŠR	2005e - výdavky podľa 580/ 2004	2005 - výdavky podľa novely	rozdiel plán ŠR oproti novele	rozdiel 580/2004 oproti novele	
Poistenci štátu podľa 273/1994, §10, ods. 10	21 116 160 000

	20 851 275 600	21 232 880 250

	-	-	
Dočasnej práceneschopní poistenci 		498 324 900		-	-	
Poistenci podľa § 10, ods. 2 zákona 273/1994 – tzv. dobrovoľne nezamestnaní		1 242 000 000	0	-	-	
SPOLU	21 116 160 000	22 591 600 500	21 232 880 250	-116 720 250	1 358 720 250	

MZ SR
Odhadovaný príjem zdravotných poisťovní v prípade schválenia novely sa zvýši o 737 mil. Sk oproti schválenému rozpočtu verejných financií, z toho o 621 mil. Sk od tzv. dobrovoľne nezamestnaných v prípade schválenia pozitívneho zoznamu poistencov štátu.
Tabuľka 3 Dopad  na rozpočty zdravotných poisťovní - alternatíva 1
	
Príjem zdravotných poisťovní	podľa štátneho rozpočtu	podľa zákona č. 580/ 2004 Z. z.	podľa novely (alternatíva 1)	rozdiel ŠR oproti novele	rozdiel zákona č. 580/2004 Z. z. oproti novele	
  zo štátneho    	21 116 160 000	22 591 600 500	21 232 880 250	-116 720 250	1 358 720 250	
   rozpočtu						
 	n. a.	0	621 000 000	-621 000 000	-621 000 000	
   od „dobrovoľne						
   nezamestnaných“						
 SPOLU	21 116 160 000	22 591 600 500	21 853 880 250	-737 720 250	737 720 250	
	MZ SR

2. alternatíva - ročné zúčtovanie za celý rok 2005

Podľa štátneho rozpočtu bola platba za poistencov štátu kvantifikovaná vo výške 21 116 160 tis. Sk. Schválením alternatívy č. 2 v návrhu novely sa predpokladajú výdavky štátu na úrovni 21, 97 mld. Sk. V porovnaní s plánovanými výdavkami predstavuje táto suma nárast o 854 mil. Sk a v porovnaní so súčasným právnym stavom je to pokles o 621 mil. Sk.

Tabuľka 4 Počty poistencov štátu podľa jednotlivých legislatívnych úprav – alternatíva 2
	2004 - počty	2005 - plán ŠR	2005e - podľa 580/ 2004  	2005e - podľa novely	
Poistenci štátu podľa 273/1994, §10, ods. 10	3 037 116	3 055 000	3 021 924	3 021 924	
Počty poistencov na PN 	71 626	0	72 221	72 221	
Poistenci podľa § 10, ods. 2 273/1994 – tzv. dobrovoľne nezamestnaní	170 516	0	180 000	90 000	
SPOLU	3 279 258	3 055 000	3 274 145	3 184 145	
MZ SR
Tabuľka 5 Dopad na štátny rozpočet – alternatíva 2
 	2005 - plán výdavkov ŠR	2005e - výdavky podľa 580/ 2004	2005 - výdavky podľa novely	rozdiel plán ŠR oproti novele	rozdiel 580/2004 oproti novele	
Poistenci štátu podľa 273/1994, § 10 ods. 10	21 116 160 000	20 851 275 600	20 851 275 600	264 884 400	0	
Počty poistencov na PN 	0	498 324 900	498 324 900	-498 324 900	0	
Poistenci podľa § 10, ods. 2 zákona 273/1994 Z. z.  – tzv. dobrovoľne nezamestnaní	0	1 242 000 000	621 000 000	-621 000 000	621 000 000	
SPOLU	21 116 160 000	22 591 600 500	21 970 600 500	-854 440 500	621 000 000	
MZ SR

Prijatím novely si začnú dobrovoľne nezamestnané osoby  platiť za seba preddavok a následne aj poistné vo výške preddavku štátu t. j. 575 Sk a zároveň v dôsledku ročného zúčtovania poistného platené štátom, stúpne odvod do zdravotných poisťovní zo štátneho rozpočtu oproti schválenému zákonu o štátnom rozpočte. Príjem zdravotných poisťovní sa zvýši prijatím novely o 1 475 440 tis. Sk oproti pôvodnému rozpočtu zdravotných poisťovní. 
	
Tabuľka 6 Dopad  na rozpočty zdravotných poisťovní - alternatíva 2
Príjem zdravotných poisťovní	podľa štátneho rozpočtu	podľa zákona č. 580/ 2004 Z. z.	podľa novely (alternatíva 2)	rozdiel ŠR oproti novele	rozdiel zákona č. 580/2004 Z. z. oproti novele	
  zo štátneho    	21 116 160 000	22 591 600 500	21 970 600 500	-854 440 500	621 000 000	
   rozpočtu						
 	n. a.	0	621 000 000	-621 000 000	-621 000 000	
   od „dobrovoľne						
   nezamestnaných“						
 SPOLU	21 116 160 000	22 591 600 500	22 591 600 500	-1 475 440 500	0	
MZ SR

Odhad dopadu na rozpočet verejných financií v rokoch 2006 až 2008
	Podľa odhadov Ministerstva zdravotníctva SR prijatím novely zákona 580/2004 Z. z. sa znížia výdavky štátneho rozpočtu na poistencov štátu v rokoch 2006 až 2008 oproti doterajším prognózam. 

Tabuľka 7 Odhad dopadu na štátny rozpočet na roky 2006 až 2008
Rok	Platba na osobu v Sk  (4 % z VZ)	Vymeriavací základ (VZ) v Sk *	Počet poistencov štátu podľa 580/2004 Z. z. **	 Ročná platba v Sk – súčasný stav   	Počet poistencov štátu podľa novely **	 Ročná platba v Sk – po prijatí novely	rozdiel súčasný legislatívny stav - novela v Sk	
r.2006	631	15 773	3 223 022	24 404 722 584	3 043 022	23 041 762 584	1 362 960 000	
r.2007	678	16 956	3 171 837	25 806 065 832	2 991 837	24 341 585 832	1 464 480 000	
r.2008	722	18 058	3 120 658	27 037 380 912	2 940 658	25 477 860 912	1 559 520 000	
* odhad IFP	 	 	 	 	 	 MZ SR	
** odhad MZ SR	 	 	 	 	 	 	

V nasledujúcich rokoch 2006 - 2008 sa znížia výdavky štátneho rozpočtu prijatím novely o 1 362 960 až 1 559 520  tis. Sk oproti súčasnému legislatívnemu stavu.

II. ENVIRONMENTÁLNY DOPAD
Predkladaný návrh zákona nemá žiadne dopady na životné prostredie.

III. DOPAD NA ZAMESTNANOSŤ
Zákon nepredpokladá žiadny dopad na zamestnanosť, keďže v novele zákona sa iba upresňujú jednotlivé ustanovenia v nadväznosti na skúsenosti z praxe. 

IV. DOPAD NA podnikateľské prostredie
V predkladanom návrhu novely zákona č. 580/2004 Z. z. sa zmenila definícia vymeriavacieho základu pre samostatne zárobkovo činné osoby. Táto zmena je nevyhnutná v súvislosti so zavedením systému ročného zúčtovania a odstránenia zacyklenia, ktoré vznikalo pri pôvodnej definícii. Samostatne zárobkovo činné osoby platili poistné z polovice pomernej časti základu dane, pričom odpočítateľnou položkou pre stanovenie základu dane sú aj odvody na zdravotné a sociálne poistenie. Odhadované zníženie sumy  vybranej dane z dôvodu zmeny definície vymeriavacieho základu pre samostatne zárobkovo činných osôb na za rok 2005 by predstavoval 115 205 tis. Sk, t.j. 2, 81 % z plánovaných daňových príjmov od týchto osôb a za rok 2006 120 430 tis. Sk, t.j. 2,6%. 

Tabuľka 8 Dopad zmeny definície vymeriavacieho základu samostatne zárobkovo činných osôb
V tis. Sk
 	Odvod na zdravotné poistenie 	Odvod na sociálne poistenie	SPOLU zvýšenie vymeriavacieho základu 	Maximálne zvýšenie odvodov na zdravotné poistenie	Maximálne zníženie daní	
rok 2005	2 887 348	5 774 696	8 662 044	606 343	115 205	
rok 2006	3 018 296	6 036 592	9 054 888	633 842	120 430	
MZ SR